இப்படி அனுமதி அளிக்கப்பட்ட போதிலும், அங்கும் அவர்கள் புறக்கணிப்பிற்கும், இரண்டாந்தர வாழ்விற்கூடாகவுமே, கல்வியைக் கற்றார்கள். காற்சட்டை-சேட் அணிந்தோ, உயர்சாதி மாணவர்களுடன் (அம்பேத்கார் போன்று) சமமாக இருந்தோ படிக்க முடியாது. மானத்ததை மறைத்தால் போதுமெனும் உடுப்புடன், வெறும் நிலத்திலேயே இருந்தும் கல்வி கற்றனர். படிக்கும் பாடசாலைக் கிணறுகளில் தண்ணீர் அள்ளிக் குடிக்கவோ, அப்பாடசாலைகளின் விடுதிகளில் தங்கிப் படிக்கவோ இப்பிள்ளைகளுக்கு இடமேயில்லை. காரணம் இப்பாடசாலைகளின் நிர்வாகமும் சாதி அகம்பாவம் கொண்டவர்களின் (சைவ-வேளாள அதிபர்கள்-ஆசிரியர்கள்) கைகளிலேயே இருந்தது. இந்நிலையிலேயே வட்டுக்கோட்டை யாழ்ப்பாணக் கல்லூரிக்கு ஓடுக்கப்பட்ட சமூகத்தின் மாணவன் ஓருவன் தெரிவாகின்றான்.